### אב תשפ"ג

### אוגוסט 2023

סטודנט/ית יקר/ה שלום רב,

**תואר מוסמך - סדרי רישום לקורסים בשנת הלימודים תשפ"ד**

לקראת פתיחת שנת הלימודים, אנו מברכים אתכם/ן בשנה טובה ומאחלים לכם/ן הצלחה בלימודים.

**שנת הלימודים תשפ"ד תיפתח ביום ראשון, ל' בתשרי תשפ"ד, 15 באוקטובר 2023.**

ידיעון הפקולטה למשפטים ובו פירוט הקורסים מפורסם [באתר הפקולטה](https://law.tau.ac.il/students/search-studies-programs?faculta=1400&toar=2).

יש להתעדכן בתכנית הלימודים, בלוח הבחינות ובתקנון לפני הרישום לקורסים.

**להלן מידע על סדרי הרישום והלימודים. שימו לב להנחיות בהמשך בהתאם למסלול הלימודים- תואר מחקרי או עיוני:**

**רישום לקורסים**

הרישום נעשה באמצעות האינטרנט בשיטת ה"מכרז", (bidding) ויכול להתבצע מהמחשב האישי שלכם מכל מקום בעולם. [גישה למערכת מידע אישי מחו"ל](https://computing.tau.ac.il/helpdesk/remote-access/communication/vpn) תיעשה דרך VPN.

באתר האוניברסיטה ניתן למצוא [מידע המסביר את עקרונות הרישום](https://welcome.tau.ac.il/bidding-system) ומידע כללי מועיל לתלמידים חדשים.

**הרישום מתבצע לכל השנה (סמסטר א' וב')**. הרישום לקורס הקיץ לתלמידי התכנית החד שנתית ייעשה במרוכז במזכירות בהמשך השנה. לקראת סמסטר ב' תהיה אפשרות לעשות שינויים במערכת של סמסטר ב', על בסיס מקום פנוי.

**תשלום מקדמה**

**חובה לשלם את המקדמה של שכר הלימוד לשנה"ל תשפ"ד כתנאי לביצוע הבידינג.**

יש לבצע את תשלום המקדמה לפחות שבוע לפני היום הראשון לרישום, כדי לוודא קליטת הוראת התשלום במערכת (גם אם בהוראת התשלום מצוין תאריך מאוחר יותר). תשלום באמצעות כרטיס אשראי נקלט מיידית.

**לוחות זמנים**

**מקצה ראשון**:

מיום ב' 4.9.2023 בשעה 11:00 עד יום ד' 6.9.2023 בשעה 10:00.

**פרסום תוצאות באתר הבידינג** ביום ד' 6.9.2023 בשעות הערב.

**ביטולים** **בין המקצה הראשון לשני**- ביטול בין המקצים נעשה במערכת הבידינג ומזכה את הסטודנט/ית במקצה השני בסך הנקודות שניתנו לקורס שבוטל. ניתן לבטל קורס עד שעה לפני תחילת המקצה השני.

**מקצה שני** (מקצה שיפורים):

מיום א' 14.9.2023 בשעה 11:00 עד יום ד' 20.9.2023 בשעה 10:00.

**פרסום תוצאות באתר הבידינג ובמידע האישי** ביום ד' 20.9.2023 בשעות הערב.

**במקצה השני** עומדים לרשותכם/ן (מחדש) סך כל הנקודות שקיבלתם במקצה הראשון, לכן יש לנצל את כל הנקודות בכל אחד מהמקצים.

1. המקצה השני מיועד לתלמידים/ות אשר לא הספיקו להירשם במקצה הראשון או לתלמידים/ות המעוניינים/ות לשנות את הבחירה שלהם/ן.
2. הרישום לקורסים לא מתחשב במועד הקלדת הנתונים וה"מכרז" מתבצע עם תום מועד ההשתתפות בו. יש אפשרות לשנות את הבקשה במהלך ימי ההזנה. **הבקשה האחרונה היא הקובעת**.
3. **הקפידו להקצות מספיק זמן לרישום, המערכת נסגרת בדיוק בשעה הנקובה.**

​

הסבר מפורט לגבי הבידינג, בחירת הקורסים והקצאת הנקודות מצורף.

**אי מימוש לימודים**

אם החלטתם שלא ללמוד בשנה"ל תשפ"ד, יש להודיע על כך בהקדם, בכתב, למזכירות תלמידים כללית באגף רישום ומינהל תלמידים במייל: [mt@tauex.tau.ac.il](mailto:mt@tauex.tau.ac.il) .

**הקצאת נקודות בבידינג**

מכסת הנקודות לתלמידים היא לפי החלוקה הבאה:

תלמידים ממשיכים 800

תלמידים חדשים בתכנית של השנתיים 600

תלמידים חדשים בתכנית של השנה 400

בכל מקצה ניתנת הקצאה מחדש של הנקודות, **לכן יש לנצל את כל הנקודות בכל אחד מהמקצים**.

תלמידים שמילאו את סקר רמת ההוראה הממוחשב בקורסים של הפקולטה למשפטים, קיבלו נקודות בונוס בבידינג (חישוב נקודות הבונוס מטופל בצורה ממוחשבת על ידי המרכז להערכת הוראה ואינו קשור לפקולטה).

**תלמידי תואר מוסמך מחקרי:**

לפני הבידינג, תלמידים הלומדים **במסלול עם תזה**, מתבקשים לאשר את מערכת השעות עם היועץ/מנחה שנקבע להם. יש להעביר את [טופס היעוץ](https://law.tau.ac.il/sites/law.tau.ac.il/files/media_server/law_heb/Zvi_Meitar/forms/%D7%98%D7%95%D7%A4%D7%A1%20%D7%99%D7%A2%D7%95%D7%A5%202022.docx) המאושר בדוא"ל למזכירות החוג.

הרישום לקורסים "סדנת תזה" ו"סדנת קריאה" של התואר המחקרי יבוצע על ידי מזכירות החוג בתחילת שנת הלימודים. הקורסים לא מוצגים בבידינג. לפיכך **תלמידי מסלול השלמת תזה לא עושים בידינג.**

בכל שאלה הקשורה לרישום לקורסים מוזמנים לפנות לאיילת אבריאל מזכירת תארים מתקדמים בטלפון 03-6405423 או במייל [aavriel@tauex.tau.ac.il](mailto:aavriel@tauex.tau.ac.il)

**תלמידי תואר מוסמך עיוני:**

עליכם לבחור את הקורסים לפי מסלול הלימודים שלכם כמפורט בידיעון.

סך השעות לכל התואר- 32 ש"ס.

תכנית לימודים במתכונת **חד שנתית**

1. חובה לסמן את המנה, המשויכת למסלול. (המנה כוללת את שני הקורסים הרוחביים, את סמינר החובה "גישות תיאורטיות למשפט" ואת כל קורסי הליבה). יש להקצות 5 נקודות בלבד (ניקוד המינימום).
2. חובה לבחור אחד מהסמינרים המורחבים.
3. יש לבחור 4 ש"ס מלימודי הבחירה וההעשרה.

הרישום לקורס המסכם בסמסטר הקיץ הבא ייעשה במרוכז במזכירות לקראת סוף סמסטר ב', לאחר תשלום שובר קיץ.

**תכנית הלימודים במתכונת רגילה - בשנתיים אקדמיות**

1. חובה לבחור לפחות קורס אחד רוחבי, בסמסטר א' או ב', ואת סמינר החובה "גישות תיאורטיות למשפט". יש לתת 5 נקודות (המינימום) לכל קורס.
2. חובה לסמן לפחות **שני קורסי ליבה** בהתמחות שנרשמתם אליה.
3. נא לבחור גם שניים-שלושה קורסי בחירה והעשרה.

הסמינר המורחב נלמד בשנת הלימודים השנייה.

**הנחיות כלליות**

* **חפיפה בשעות** -בבחירת הקורסים, יש לזכור שאסורה כל חפיפה בשעות ההוראה!
* **ביטול קורסים** – ניתן לבטל קורסים בשבועיים הראשונים של תחילת הלימודים במידע האישי לתלמיד.

**האחריות לתוצאות הרישום מוטלת על התלמיד**. **נא לשמור תדפיס רישום**.

לכל שאלה בנוגע לרישום ניתן לפנות למזכירות התואר השני העיוני בטלפון 03-6406482 ועדיף במייל [lawllm@tauex.tau.ac.il](mailto:lawllm@tauex.tau.ac.il)

**אנא שימו לב**: **לאחר תחילת שנה"ל, לא תתקבלנה פניות בעניין אי-התאמה בין הקורסים שהוזנו ע"י התלמיד לבין הקורסים אליהם התקבל בפועל.**

צוות המזכירות ואני נשמח לעמוד לרשותכם בכל שאלה והבהרה:

בברכת שנת לימודים פורייה,



מיכל גורדון -קרת

ס' ראש מנהל לתלמידים והוראה

וצוות מזכירות תלמידים